《避地桂杨山门招友人晚饮》
宋代·吴可

荒城住行李，故人亦淹留。稍迁墟丘间，爱此石泉幽。

长夏晴复墟，风气如清秋。开樽茅茨下，焉能消百忧。

客怀滞荆楚，念之成白头。今宵理归梦，一棹随风流。

作者简介：建康人，字思道。原名默。徽宗大观三年进士。尝以诗谒苏轼、刘安世，得二人称勉。为蔡绦所用，又出入梁师成之门。累官至团练使。宣和末避战乱辞官，责授武节大夫致仕。有诗名，兼长于词。主张学诗当以杜甫为体，以苏轼、黄庭坚为用。有《藏海居士集》、《藏海诗话》。